கீழ்பெண்ணாத்தூர்

கீழ்பென்னாத்தூர் (ஆங்கிலம்:Kilpennathur), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தில் உள்ள கீழ்பென்னாத்தூர் வட்டம் மற்றும் கீழ்பென்னாத்தூர் ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும்.

அமைவிடம் 
இந்த நகரம் பெங்களூரு - திருவண்ணாமலை - புதுச்சேரி செல்லும் வழித்தடத்தில் அமைந்துள்ளது. திருவண்ணாமலையிலிருந்து 
16 கி.மீ. உள்ள கீழ்பெண்ணாத்தூர் அருகே அமைந்த தொடருந்து நிலையம் திருவண்ணாமலை ஆகும். இதன் கிழக்கில் செஞ்சி 18 கி.மீ.; வடக்கில் வேட்டவலம் 23 கி.மீ. தொலைவில் உள்ளன.

பேரூராட்சியின் அமைப்பு                    
12.44 ச.கி.மீ. பரப்பும், 15 பேரூராட்சி மன்ற உறுப்பினரகளையும், 69 தெருக்களையும் கொண்ட  இப்பேரூராட்சி கீழ்பென்னாத்தூர் (சட்டமன்றத் தொகுதி)க்கும் திருவண்ணாமலை மக்களவைத் தொகுதிக்கும் உட்பட்டதாகும்.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி  3152 வீடுகளும்,  13,718 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 80.1%  மற்றும்  பாலின விகிதம் 1,000 ஆண்களுக்கு, 988 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4100 மற்றும் 93 ஆகவுள்ளனர்.

நிர்வாகம் மற்றும் அரசியல்

கீழ்பெண்ணாத்தூர் பேரூராட்சி, கீழ்பென்னாத்தூர் (சட்டமன்றத் தொகுதி)க்கும், திருவண்ணாமலை மக்களவைத் தொகுதிக்கும் உட்பட்டதாகும்.

ஆதாரங்கள்

திருவண்ணாமலை மாவட்டத்தில் உள்ள பேரூராட்சிகள்
திருவண்ணாமலை நகர விரிவாக்கப் பகுதிகள்